**OIKAISUVAATIMUSOSOITUS**

Se, jonka oikeutta kalatalousalueen yleiskokouksen tai hallituksen taikka toiminnanjohtajan 27 §:n 3 momentin nojalla tekemä päätös koskee, voi vaatia kalatalousalueen yleiskokoukselta päätöksen oikaisemista sillä perusteella, että päätös ei ole syntynyt laillisessa järjestyksessä taikka on lain, asetuksen tai kalatalousalueen sääntöjen vastainen taikka poikkeaa siitä, mitä käyttö- ja hoitosuunnitelmassa on määrätty. Oikaisuvaatimus on tehtävä kirjallisesti.

**Oikaisuvaatimuksen sisältö ja allekirjoittaminen**

Oikaisuvaatimuksessa, joka osoitetaan kalatalousalueelle, on ilmoitettava seuraavat asiat:

-oikaisua vaativan nimi ja kotikunta

-päätös, johon muutosta haetaan, miltä kohdin päätökseen haetaan muutosta, mitä muutoksia siihen vaaditaan tehtäväksi ja millä perusteilla muutosta vaaditaan

-postiosoite ja puhelinnumero sekä mahdollinen sähköpostiosoite, joihin asiaa koskevat ilmoitukset oikaisua vaativalle voidaan toimittaa

Jos oikaisua vaativan puhevaltaa käyttää hänen laillinen edustajansa tai asiamiehensä tai jos oikaisuvaatimuksen laatijana on joku muu henkilö, oikaisuvaatimuskirjelmässä on ilmoitettava myös tämän nimi ja kotikunta. Oikaisua vaativan, laillisen edustajan tai asiamiehen on allekirjoitettava oikaisuvaatimuskirjelmä.

**Oikaisuvaatimuksen liitteet**

Oikaisuvaatimuskirjelmään on liitettävä

- oikaisunalainen päätös alkuperäisenä tai jäljennöksenä

- tiedoksisaantitodistus tai muu selvitys oikaisuajan alkamisen ajankohdasta

- asiamiehen valtakirja, mikäli asiamiehenä ei toimi asianajaja tai yleinen oikeusavustaja

- asiakirjat, joihin oikaisuvaatimuksen tekijä vetoaa vaatimuksensa tueksi, jollei niitä ole jo aikaisemmin toimitettu viranomaiselle

**Oikaisuvaatimusaika**

Oikaisuvaatimusaika on 30 päivää. Ajan laskeminen alkaa tiedoksisaantipäivää seuraavasta päivästä. Tiedoksisaantipäivä lasketaan seuraavasti:

-Jos päätös on luovutettu asianomaiselle, asianomaisen asiamiehelle tai lähetille, tiedoksisaantipäivä ilmenee päätöksessä olevasta leimasta

-Jos päätös on lähetetty saantitodistusta vastaan, tiedoksisaantipäivä ilmenee saantitodistuksesta

-Jos päätös on postitettu tavallisena kirjeenä, sen katsotaan tulleen tiedoksi seitsemäntenä päivänä postituspäivästä, jollei muuta ilmene

-Jos päätös on toimitettu tiedoksi muulla tavalla jollekin muulle henkilölle kuin päätöksen saajalle (sijaistiedonanto), katsotaan päätöksen saajan saaneen päätöksen tiedoksi kolmantena päivänä tiedoksianto- tai saantitodistuksen osoittamasta päivästä.

**Oikaisuvaatimuskirjelmän toimittaminen**

Oikaisuvaatimuskirjelmän voi toimittaa kalatalousalueelle henkilökohtaisesti, asiamiestä käyttäen, lähetin välityksellä, postitse maksettuna postilähetyksenä, telekopiona tai sähköpostina. Oikaisuvaatimuksen lähettäminen tapahtuu lähettäjän vastuulla. Oikaisuvaatimuksen on saavuttava kalatalousalueelle virka-aikana ennen 30 päivän määräajan päättymistä, jotta oikaisuvaatimus voidaan tutkia. Jos määräajan viimeinen päivä on pyhäpäivä, lauantai, itsenäisyyspäivä, vapunpäivä, jouluaatto tai juhannusaatto, määrä-aika jatkuu kuitenkin seuraavan arkipäivän virka-ajan päättymiseen.

Oikaisuvaatimukseen annettava päätös on maksuton.

**Yhteystiedot**

Suolijärven kalatalousalue

Toiminnanjohtaja:   Anna-Leena Inkerö

Osoite:  Raidetie 1, 96900 Saarenkylä

Puhelin:  +35843 850 0061

Sähköposti: anna-leena.inkero@proagria.fi